اسپانیانینگ ایککی بویوک شهری مادرید و بارسیلوناده هوا کیرلیگی گه توسیق بولیش اوچون ایجاد ایتیلگن اطرافنی سقلش کارتی بولمه گن ایسکی مودل موترلرگه شهرگه کیریش گه رخصت بیریلمه یدی.
هوا کیرلیگی معماسی کوپراق بولگن شهرلردن بیرته سی مادریدده پطرول موترلر اوچون 2000 – ییلدن ایسکی و دیزل موترلرده 2006 – ییلدن ایسکی مودل موترلرنی اوز ایچی گه آلگن شهر ایچی گه کیریش ممانعتی 1 جنوریده باشلندی.
شهر مرکزیگه کیریشی گه رخصت بیریلگن موترلر اوچون ترافیک عمومی ریاستیدن اطرافنی سقلش کارتینی آلیشلری شرط.
اطراف گه بیره دیگن ضررلری نظرگه توتیلیب هیداوچیلر فقط اطراف نینگ دوستی دیب اتلگن برقلی موتر و هایبریت خصوصیتی بولمیش موترلرنینگ شهرلرده یول کناریده توخته تیش لری ممکن. ایریم موترلر اوتوپارکلرده توخته تیش گه مجبورلر.
شهرمرکزیده اقامت قیلووچی تینچ اهالی نینگ موترلرینی فقط اوز منطقه لریگه توخته تیب قوییشلریگه رخصت بیریلدی.
بو قانون لایحه سینی رعایت قیلمه گن هیداوچیلر 90 یورو جزا تولش گه مجبور.
بارسیلونا شهریده اطرافنی سقلش دوستی بولمه گن موترلر اوچون جزا اوله راق 100 الی 500 یورو تعیین قیلینگن.
انه شو قانون لایحه سی نظرگه توتیلگنده مادرید اوچون 42 مینگ بارسیلونا اوچون 55 مینگ ایسکی مودل موترنینگ شهرگه کیریشلریگه توسیق بولینیشی ایتیلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
